Dacă până zilele trecute a menținut tăcerea, Oana Roman a schimbat foaia. Fiica regretatei Mioara Roman, prima soție a ex-premierului Petre Roman, a dezvăluit prin ce a trecut mama ei cât timp era în viață și care a fost motivul real pentru care a mutat-o la un centru de vârstnici. "Să îşi vadă de viaţa lui".
Mioara Roman a fost condusă pe ultimul drum luni, 26 februarie 2024. De atunci până zilele trecute, fiica ei a menținut tăcerea, dorindu-și să o lase pe aceasta să se odihnească în pace. Doar că declarațiile au fost atât de multe și interpretabile încât Oana Roman a răbufnit.
Fiica regretatei Mioara Roman și a lui Petre Roman a vorbit în mediul online despre un subiect sensibil, respectiv despre schimbarea rezidenței mamei sale, înainte ca aceasta să treacă la cele veșnice. Oana Roman a argumentat decizia ei prin faptul că părintele său ar fi deranjat de cele vehiculate public.
Oamenii trebuie să înceteze să își dea cu părerea despre situația Mioarei Roman, la fel cum ar trebui să se întâmple cu speculațiile de la TV, a explicat Oana Roman. Vedeta a mărturisit că îi este dificil să înțeleagă judecata unor persoane care, în aceste zile de durere, continuă să vorbească iresponsabil.
Oana Roman a explicat că, după ce sănătatea mamei sale s-a degradat, a făcut un efort și a vândut casa în care stătea, cumpărând alta în care să locuiască și părintele ei. Au stat împreună doi ani jumătate, însă din cauza dificultăților medicale, s-a ajuns în punctul în care nu mai putea fi tratată acasă.
"Era nevoie de grijă specializată, care nu putea fi oferită acasă. Asta se întâmpla la sfârşitul lui 2021. În urma investigaţiilor, toţi doctorii au spus că necesită îngrijiri de specialitate. La început, mergea câte o lună la centru. A devenit tot mai greu să fie adusă acasă.
Aşadar, în 2022, am ales centrul de bătrâni de la Snagov. Cuvântul "azil" are o conotaţie urâtă, s-a speculat mult, acest cuvânt a fost folosit greşit în cazul ei, nu i-ar fi plăcut. Costurile sunt de mii de euro pe lună, serviciile sunt la nivel foarte înalt", a explicat Oana Roman.
Fiica regretatei Mioara Roman a susținut că, nu din ignoranță sau alte motive mama ei a fost mutată la centrul de la Snagov, ci pentru buna monitorizarea a stării sale de sănătate și pentru a beneficia de serviciile medicale necesare pentru a trăi cât mai bine.
"Prezenţa (mamei – n.r.) într-un astfel de centru i-a prelungit viaţa, real vorbind. Naveniţii aceştia să nu mai comenteze fără să cunoască adevărul, fiecare să îşi vadă de viaţa lui şi să o lase pe mama să se odihnească în pace", a conchis fiica regretatei Mioara Roman.
Oana Roman nu a comentat nimic privind situațiile sensibile ce au implicat-o pe mama sa până zilele trecute, când a părut că face referire și la tatăl său. Amintim că fostul premier Petre Roman nu a dorit să își vadă prima soție în ultima zi, înainte de a fi condusă pe ultimul drum.
Tatăl Oanei Roman nu a dorit, de altfel, să participe nici la înmormântarea primei sale partenere de viață. Nu a vrut să o vadă nici în sicriu. Totul, pentru că ar fi dorit să o păstreze în amintirea lui așa cum o cunoaștea – frumoasă, potrivit Gabrielei Lucuţar, care a organizat funeraliile regretatei Mioara Roman.